Subject: [DKIM katki] Eesti Hasartmängude Korraldajate Liidu pöördumine
From: "EHKL" <[email-masked]>
To: <[email-masked]>
Date: Tue, 13 Jan 2026 15:21:12 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

HOIATUS! See e-kiri võib olla liba-, õngitsus- või pahaloomuline, kuna on
saadetud asutusest, kus meiliserver on vigaselt seadistatud.
Rohkem infot: KKK | teenusveeb <https://teenused.rit.ee/et/kkk>  -> E-post
ja kalender.

Eesti Hasartmängude Korraldajate Liidu pöördumine

Eesti Hasartmängude Korraldajate Liidu liikmed on valmis riigile maksu
tasuma seaduse mõttest lähtudes

Eesti Hasartmängude Korraldajate Liit (EHKL) ja tema liikmeskonda kuuluvad
hasartmängukorraldajad mõistavad, et hasartmängumaksuseaduse sõnastuses on
tekkinud inimlik viga. See ei peegelda seadusandja tegelikku tahet ega
hasartmängusektori üldist arusaama Eesti maksusüsteemist.

Hasartmängusektoril on olnud üheselt selge ja õigustatud ootus, et
hasartmängumaksu muudatused, kus kaughasartmängukorraldajale kehtib 2026.
aastaks 5,5%-line maksumäär, mis võeti riigikogus vastu 2025. aasta
detsembris, kehtib alates 1. jaanuarist 2026. Sellest arusaamast on
kaughasartmängude korraldajad lähtunud oma finantsarvestuses,
maksuprotsessides ja äriplaanides.

EHKL rõhutab, et ei majandusharuliit ega ükski Eestis litsentseeritud
ettevõte tema liikmeskonnast ei ole käsitlenud tekkinud olukorda kui
võimalust maksukohustustest kõrvale hoida. Vastupidi – nii ettevõtjatele
kui ka EHKL-le on selge, et tegemist on tehnilise sõnastusveaga, mitte
sisulise poliitikamuudatusega.

EHKL toetab ausat, läbipaistvat ja kiiret lahendust, mille käigus
hasartmängumaksu regulatsiooni tekst viiakse esimesel võimalusel kooskõlla
seaduse mõttega – kõik hasartmänguliigid kuuluvad maksustamisele ning
regulatsioon ei muutuks poliitilise vastasseisu osaks, mis kahjustaks
Eesti ettevõtluskeskkonda.  EHKL ja selle liikmed rõhutavad, et koostöö
kõigi osapoolte vahel on võtmetähtsusega, et tagada riigieelarve täielik
kaitse ning õiglane maksulaekumine.

EHKLi liikmeskonda kuuluvad kaughasartmängude pakkujad on:

*	Betsafe

*	Bombay

*	Coolbet

*	FenixBet

*	GrandX

*	Hitz Gaming

*	Ninja Casino

*	Olybet

*	Optibet

*	Paf

*	Tonybet

*	Unibet

*	Vana Lauri

*	Vivatbet

Lugupidamisega,

Tõnis Rüütel

Direktor, Juhatuse liige

Eesti Hasartmängude Korraldajate Liit

Mob. 504 6517.

 <mailto:[email-masked]> [email-masked]

 <http://www.ehkl.ee/> www.ehkl.ee